KTIS เปิดตลาด “หลอดชานอ้อย” ประเดิมร้านชาไข่มุก “ดาคาซี่” ทุกสาขา!
KTIS เปิดตลาด “หลอดชานอ้อย” ประเดิมร้านชาไข่มุก “ดาคาซี่” ทุกสาขา!
KTIS เปิดตลาด “หลอดชานอ้อย” ประเดิมร้านชาไข่มุก “ดาคาซี่” ทุกสาขา!
24 พ.ย. 2563

นายภูมิรัฐ หวังปรีดาเลิศกุล ผู้อำนวยการฝ่ายไร่ กลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS ผู้ดำเนินธุรกิจอุตสาหกรรมน้ำตาลและอุตสาหกรรมต่อเนื่องครบวงจร ผนึกความร่วมมือกับนายเคนนี่ ซี แคน วง กรรมการผู้จัดการ บริษัท มิกซ์เซี่ยน ฟู้ดส์ จำกัด ในการนำเสนอผลิตภัณฑ์ “หลอดชานอ้อย” ภายใต้การผลิตของบริษัท เอ็นไวรอนเม็นท์พัลพ์ แอนด์ สตรอว์ จำกัด (EPAS) ซึ่งเป็นบริษัทย่อยของกลุ่ม KTIS เพื่อให้บริการในร้านชานมไข่มุก “ดาคาซี่” (DAKASI) ทุกสาขา
สำหรับผลิตภัณฑ์หลอดชานอ้อย ต่างจากหลอดกระดาษทั่วไป คือ ไม่เปื่อยยุ่ยง่าย ไม่มีสารเคมีปนเปื้อน ให้ความปลอดภัยในการบริโภค และจากการใช้ชานอ้อยจากกระบวนการหีบอ้อยของกลุ่ม KTIS ทำให้ช่วยลดการตัดไม้มาทำเยื่อกระดาษหรือหลอดกระดาษอีกด้วย ซึ่งหลอดชานอ้อย ถือเป็นผลิตภัณฑ์ที่เป็นมิตรต่อผู้บริโภคและต่อสิ่งแวดล้อมอย่างแท้จริง